
Број: 05-511-31/2020
Датум: 18.12.2020.год.
      Одјељење за стамбено-комуналне послове и послове саобраћаја Градске управе Града Зворник, рјешавајући по захтјеву инвеститора „ECO FUTURA“ Д.О.О. Зворник, за измјену рјешења-еколошке дозволе, број: 05-511-31/2020 од 11.11.2020.год. на основу члана 250. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Мијења се Рјешење – ЕКОЛОШКА ДОЗВОЛА, број: 05-511-31/2020 од 11.11.2020.год.и то у сљедећим дијеловима:

· У тачки 2. дијелу гдје се набрајају каталошке шифре отпада које инвеститор планира сакупљати наведену каталошку шифру отпада 18 02 06 замјенити каталошком шифром 18 01 07 и наведену каталошку шифру отпада 18 02 08 замјенити каталошком шифром 18 01 09; и додати каталошку шифру за отпадне гуме тако да сада измјене гласе:
· 18 01 07........................................хемикалије другачије од наведених у 18 01 06
· 18 01 09 .........................................лијекови другачији од наведених у 18 01 08
· 16 01 03 ........................................................................................отпадне гуме

· У образложењу у дијелу „опис процеса складиштења отпадних лијекова“ каталошку шифру отпада 18 02 08 замјенити каталошком шифром 18 01 09 тако да сада измјена гласи: 

· 18 01 09 .........................................лијекови другачији од наведених у 18 01 08

· У образложењу у дијелу „опис процеса складиштења отпадних хемикалија“ каталошку шифру отпада 18 02 06 замјенити каталошком шифром 18 01 07 тако да сада измјена гласи:
· 18 01 07 .......................................хемикалије другачије од наведених у 18 01 06

· У образложењу у дијелу  „опис технолошког процеса третмана отпадних гума“ додати каталошку шифру за отпадне гуме:
· 16 01 03 .......................................................................................отпадне гуме
2. У преосталом дијелу предметно рјешење остаје неизмењено.

О Б Р А З Л О Ж Е Њ Е
      Дана 16.12.2020.год. инвеститор „ECO FUTURA“ Д.О.О. Зворник, обратио се Одјељењу за стамбено-комуналне послове и послове саобраћаја Градске управе Града Зворник, са захтјевом за измјену рјешења овог органа, број: 05-511-31/2020 од 11.11.2020. год којим је издата еколошка дозвола за постројење за управљање неопасним отпадом које се налази у насељу Каракај бр. 143 Е, град Зворник, на грађевинској парцели означеној као к.ч. број: 5329/22 и 5329/29 К.О. Зворник.
      Предметни захтјев инвеститор је поднјео на основу захтјева ЈНУ „ИНСТИТУТ ЗА ЗАШТИТУ И ЕКОЛОГИЈУ РЕПУБЛИКЕ СРПСКЕ“ д.о.о. Бања Лука, БРОЈ: 4-3291/20 од 14.12.2020.год за измјену података у предметном Рјешењу – еколошкој дозволи због настале грешке у Доказима уз захтјев за издавање еколошке дозволе, који су саставни дио документације на основу које се издаје еколошка дозвола.

      Измјене неправилности у доказима ЈНУ „ИНСТИТУТ ЗА ЗАШТИТУ И ЕКОЛОГИЈУ РЕПУБЛИКЕ СРПСКЕ“ д.о.о. Бања Лука је документовао и доставио у електронској верзији Доказа, а на основу којих је надлежни орган извршио измјену рјешења као у диспозитиву.
Уз захтјев је приложено:

1. Захтјев за измјену података, ЈНУ „ИНСТИТУТ ЗА ЗАШТИТУ И ЕКОЛОГИЈУ РЕПУБЛИКЕ СРПСКЕ“ д.о.о. Бања Лука, број: 4-3291/20 од 14.12.2020.год.
2. Докази уз захтјев за издавање еколошке дозволе, ЈНУ „ИНСТИТУТ ЗА ЗАШТИТУ И ЕКОЛОГИЈУ РЕПУБЛИКЕ СРПСКЕ“ д.о.о. Бања Лука, електронска верзија
         Разматрајући предметни захтјев и приложену документацију, поступајући по члану 250. Закона о општем управном поступку („Службени гласник Републике Српске“, број: 13/02, 87/07, 50/10 и 66/18) одлучено је као у диспозитиву овог рјешења.

Градска административна такса је наплаћена у износу од 10,00 КМ и наплаћена је по тарифном броју 3. Одлуке о административним таксама Града Зворника („Службени гласник града Зворника“, бр. 3/16).
 Против овог рјешења допуштена је жалба Министарству за просторно уређење, грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11 и 67/13).
               Обрадила

            Сања Бјековић


Доставити :                                                                          НАЧЕЛНИК  ОДЈЕЉЕЊА
      - подносиоцу захтјева
      - еколошком инспектору                                                 Бранко Јашић,  дипл.инж.
               - а/a
               - евиденцији


